पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमित मरीजों की संख्या कम नहीं हो रही। अप्रैल के 30 दिन में 10181 मरीज और 222 मौत हो गई। अब मई महीने के पहले दिन ही 523 मरीज मिले, जबकि 17 मरीज की मौत हो गई। यह दूसरी बार है, जब जिले में 24 घंटे में 17 मरीज की मौत हुई है। लगातार संक्रमित मरीज मिलने के बाद कलेक्टर ने अब मेडिकल संचालकों को बगैर पर्ची दवा देने पर रोक लगा दी है। साथ ही झोलाछाप डॉक्टरों पर नजर रखने के निर्देश अफसरों काे दिए हैं। स्वास्थ्य विभाग के मुताबिक जिले में 1339 लोगों का दिनभर में कोरोना जांच की गई। इनमें से 523 लोगों में संक्रमण मिला है। यानी 100 में 39 प्रतिशत लोगों में संक्रमण मिल रहा है। अप्रैल महीने में 100 में 27 लोगों में संक्रमण मिल रहा था। शनिवार को जिले में सबसे ज्यादा मरीज शहर से 131 लोग मिले है। शहर ग्रामीण से 128, कुरूद से 75, मगरलोड से 63 और नगरी से 125 लोग संक्रमित मिले हैं। वहीं शहर ग्रामीण से 5, कुरूद व मगरलोड से 2-2, नगरी से 7 और शहर से 1 कोरोना संक्रमित की मौत हो गई। मौत का आंकड़ा 381 पहुंच गया है।
झोलाछाप डॉक्टरों पर कार्रवाई करने कहा
झोलाछाप डॉक्टरों द्वारा बिना योग्यता के संक्रमितों को दवा देेने की शिकायत मिली है। इसके बाद कलेक्टर जेपी मौर्य ने ऐसे डॉक्टरों पर कड़ी नजर रखने के निर्देश अफसरों काे दिए हैं। इसकी जिम्मेदारी सीएमएचओ सहित निगम आयुक्त, सभी जनपद सीईओ, एसडीएम, बीएमओ, सीएमओ, सहायक नियंत्रक खाद्य और औषधि नियंत्रण को दी है। उन्होंने स्वास्थ्य, राजस्व एवं पुलिस विभाग की टीम बनाकर कार्रवाई के निर्देश दिए हैं।
चुपके से दवा खरीदकर बीमारी छिपा रहे लोग
जिले में कोरोना संक्रमितों की संख्या बढ़ती जा रही है। जिला प्रशासन का कहना है कि कुछ लोग मेडिकल से दवा खरीदकर कोरोना के लक्षण छुपा रहे। यह घातक भी हो रहा है। कलेक्टर ने मेडिकल संचालकों को आदेश किया है कि बगैर डॉक्टर पर्ची के किसी को दवा नहीं दी जाए।
आज मिलेंगे 8 वेंटिलेटर
जिला प्रशासन ने मुंबई की एक कंपनी को 300 जंबो सिलेंडर खरीदने अप्रैल में मांग पत्र भेजा था। 2 दिन पहले 100 जंबो सिलेंडर मिले थे। अब 2 मई को 110 जंबो सिलेंडर और आएंगे। डीएमएफ से खरीदे गए 8 वेंटिलेटर भी आज आएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn